מפל הנילוס הכחול

מפל הנילוס הכחול הוא מפל מים על נהר הנילוס הכחול באתיופיה. שמו המקומי הוא טיס אבאיי, שפירושו באמהרית "מפל הנילוס", או טיס איסאטי - "מפל האש". המפל נמצא כ-30 ק"מ במורד הנהר מאגם טאנה והעיר בהר דר, ונחשב לאחד ממוקדי התיירות הראשיים של אתיופיה.

המפל מורכב מ-4 ערוצים מקבילים המשתנים מזרם חלש בתקופות יבשות ועד מעל ל-400 מטר רוחב בתקופות גשומות. גובה המפל נע בין 37–45 מטר. מפל הנילוס הכחול בודד את האקולוגיה של אגם טאנה משאר האקולוגיה של הנילוס, ולבידוד זה היה תפקיד מכריע באבולוציה של החי האנדמי לאזור.

במרחק קצר במורד המפל נמצא גשר אבן שנבנה בשנת 1626 בהוראת הקיסר סוסניוס.

קישורים חיצוניים 

 מפלי הנילוס הכחול באתר אתיופיה

נילוס הכחול
אתיופיה: גאוגרפיה